**יעד 6 הבטחת זמינות וניהול בר קיימא של מים ותברואה לכל** הוא אחד מ-17 היעדים מטרות לפיתוח בר קיימא שהאו"ם שם לעצמו לעמוד עד שנת 2030. יעדים אלו נקבעו בוועידה בשנת 2012 בריו דה ז'ניירו שבברזיל ומטרתם היא לעזור לבצע פיתוח בר קיימא. אחד מהמטרות לפיתוח בר קיימא, היעד בנושא המים בא להבטיח גישה למים ותברואה לכולם. חשיבותו של יעד זה היא בהתאם לחשיבות המשאב – ללא מים אין קיום למערכות אקולוגיות. המים והתברואה הם הליבה של פיתוח בר קיימא והם קריטיים להישרדות של האנשים ושל כוכב הלכת שאנו נמצאים בו. יעד זה לא רק עוסק באספקת המים באופן מידי אלא אתגר זה מסתכל שנים קדימה באופן בר קיימא על מנת לדאוג גם לצורכי דור העתיד. 
יעד זה נבחר להיכלל ברשימת היעדים מכיוון שאף על פי שיש מספיק מים מתוקים שיוכלו לשרת את כלל האנשים על הפלנטה, אבל בעקבות כלכלה גרועה, תשתיות ירודות וניהול כושל - מדי שנה מיליוני אנשים (רובם ילדים) מתים ממחלות הקשורות לאספקת מים, תברואה והיגיינה.
ההערכה היא שעד שנת 2050 לפחות אחד מכל ארבעה אנשים צפוי לחיות במדינה המושפעת ממחסור במים מתוקים ולכן היעד של הבטחת הגישה למים ותברואה לכולם חשוב ביותר.

המטרות והמדדים
--------------

1. להשיג גישה אוניברסלית ושוויונית למי שתייה בטוחים במחיר סביר לכל. **מדד:** כמות האוכלוסייה המשתמשת בבטחה בשירותי מי השתייה
2. שיפור איכות המים על ידי הפחתת זיהום ומניעת שפיכת כימיקליים וחומרים מסוכנים על ידי קידום המחזור. **מדד:** כמות השפכים המטופלים בבטחה
3. להשיג גישה נאותה ושווה לתברואה והיגיינה עבור כולם תוך מתן תשומת לב לצרכים של נשים ונערות ואלה הנמצאים במצבים פגיעים. **מדד:** כמות האוכלוסייה המשתמשת בשירותי תברואה המנוהלים בבטחה הכולל מתקן שטיפת ידיים בסבון ומים
4. הגברה משמעותית של שימוש יעיל במים ובכל הסקטורים והפחתה משמעותית של מספר האנשים אשר סובלים ממחסור במים. **מדד:** שינוי יעילות השימוש במים לאורך זמן
5. הטמעת ניהול מקורות מים משולבים. **מדד:** שימוש יעיל במשאבי המים. יתרה מכך, שיתוף פעולה בבניית תשתיות מים אשר יעברו באזורים בהם אין מים
6. הגנה ושמירה על מערכות אקולוגיות הקשורות באספקת מים כגון: ערים, יערות, ביצות, אגמים ועוד. **מדד:** שינוי בהיקף של המערכות האקולוגיות הקשורות במים לאורך זמן
7. הרחבת שיתוף הפעולה הבינלאומי בתמיכה בבניית יכולות בתחום הWASH (מים, תברואה והיגיינה) במדינות מתפתחות. **מדד:** כמות הסיוע הרשמי לפיתוח של מים ותברואה כחלק מהתוכניות וההוצאות של הממשלה
8. תמיכה וחיזוק ההשתתפות של קהילות מקומיות בשיפור ניהול המים והתברואה. **מדד:** שיעור היחידות המנהליות המקומיות עם מדיניות ותהליכים קבועים בתפעוליים בהשתתפות של קהילות מקומיות בניהול מים ותברואה

הגופים והשותפויות האחראים למימוש היעד
-------------------------------------

באו"ם אין גוף יחיד אשר מוקדש אך ורק לנושא המים והתברואה אלא יש למעלה מ-30 ארגונים אשר מבצעים תוכניות מים ותברואה.
1. UN - WATER - תפקיד ארגון זה הוא לדאוג שהאו"ם יספק את השירותים שלו בתגובה לאתגרים הקשורים למים. הארגון מציג את הבעיות ומדווח עליהן לאו"ם במטרה שאלה יטפלו בהן. 
2. Unicef - צוות המים, התברואה וההיגיינה של UNICEF פועל במעל ל-100 מדינות ברחבי העולם. הארגון פועל על מנת לשפר את שירותי המים והתברואה, כמו גם לספק שיטות שיעזרו לשמור על היגיינה בסיסית. בשנה שעברה, מאמצי "Unicef" הצליחו לספק לכמעט 14 מיליון אנשים מים נקיים וליותר מ -11 מיליון אנשים שירותים בסיסיים.
3. (United Nations Environment Programme(unep - ארגון נוסף מטעם האו"ם הפועל למען הסביבה ומסייע למדינות מתפתחות ליישם חוקות ועידוד פיתוח בר - קיימא. הארגון, בשונה מאחרים, פועל למען כלל המערכות האקולוגיות ופועל נגד זיהום נתיבי מים בינלאומיים.

תקציבים
-------

האו"ם קורא למדינות ברחבי העולם להגדיל באופן קיצוני את ההשקעות בתשתיות מים ותברואה כדי להבטיח כי הם מסוגלים להשיג את מטרות פיתוח בר קיימא ויתרה מכך, כדי להגן על אוכלוסיותיהן מפני מחלות קטלניות. מי שתייה מזוהמים מוערכים על ידי למעלה מ-500,000 מקרי מוות בכל שנה, והם מהווים גורם מרכזי בכמה מחלות טרופיות מוזנחות.

דו"ח האו"ם, ניתוח גלובלי והערכת מי התברואה והשתייה של מים, מציין כי מדינות הגדילו את תקציבי המים, התברואה וההיגיינה בקצב שני ממוצע של כ-4.9% בשלוש השנים האחרונות. וכ- 80% מדינות דיווחו כי הגידול עדיין אינו מספיק כדי לעמוד ביעדים מוגדרים ארצית עבור שירותים אלה. לכן, על מנת לעמוד ביעדי SDG השאפתניים, שמטרתם היא גישה אוניברסלית, שירותי מים ותברואה מנוהלים בבטחה עד שנת 2030. מדינות צריכות להשתמש במשאבים כספיים ביעילות רבה יותר ויתרה מכך, להגדיל את המאמצים לזהות מקורות מימון חדשים.

ארגון הפועל למען השגת המטרה
---------------------------

פרויקט THE WATER PROJECT בא לפתור את הבעיה של מציאת מים נקיים באזורים באפריקה שמדרום לסהרה. הפרויקט עובד בעזרת השקעה בצוותי חוץ אשר מלמדים צוותים מקומיים שיטות עבודה. הצוותים מעבירים את הידע לאוכלוסיות החלשות ומספקים להן כלים על מנת להתמודד עם הבעיה. הפרויקט מצליח לספק מים נקיים ועוזר בפיתוח תשתיות המים בכפרים. פרויקט זה ממשיך במעקב אחר הפרויקטים שלו וזאת מתוך אמונה כי יש לפקח ולהעריך פרויקטים בעבר כדי להבטיח שהם עדיין עובדים.

קישורים חיצוניים
----------------

* 

* אתר האינטרנט הרשמי של הבטחת זמינות וניהול בר-קיימא של מים ותברואה לכול

ויקישיתוף מדיה וקבצים בנושא **הבטחת זמינות וניהול בר-קיימא של מים ותברואה לכול** בוויקישיתוף
יעדים לפיתוח בר קיימא של האו"ם
מטרות לפיתוח בר קיימא